कैंसर, मलेरिया, डेंगू, चिकनगुनिया, एड्स इत्यादि बीमारियों से भी समाज को लाभ हो रहे हैं - इसके कारण कितने ही रोज़गार मिल रहे हैं, दवाइयों की बिक्री हो रही है, कितने ही कवि और लेखक इन विषयों पर लिख छपकर लाभान्वित हो रहे हैं और अख़बारों को भी लाभ पहुँचा रहे हैं। सनसनीखेज घटनाओं से रिश्वतख़ोरों, भ्रष्टाचारियों और नेताओं की करतूतों से चैनलों की टी.आर.पी बढ़ रही है। इंटरनेट की साइटें ऐसी जानकारियों से लबालब भरी हुई हैं। बस खंगालने वाले कम पड़ रहे हैं? आखिर लाभ तो हो ही रहा है। कहाँ तक गिनाऊँ? मेरी मानिए तो क्रोध करिए और काम पर चलिए।